CELEX: 62018TN0322
Language: ro
Date: 2018-05-23 00:00:00
Title: Cauza T-322/18: Acțiune introdusă la 23 mai 2018 – García Ruiz/Parlamentul

201808030622050812018/C 294/613222018TC29420180820RO01ROINFO_JUDICIAL20180523464721Cauza T-322/18: Acțiune introdusă la 23 mai 2018 – García Ruiz/Parlamentul
 ---documentbreak--- C2942018RO4610120180523RO0061461472Acțiune introdusă la 23 mai 2018 – García Ruiz/Parlamentul
   (Cauza T-322/18)2018/C 294/61Limba de procedură: spaniola
      Părțile
   
   
      Reclamant: Faustino-Francisco García Ruiz (Alcorcón, Spania) (reprezentant: C. Manzano Ledesma, avocat)
   
      Pârât: Parlamentul European
   
      Concluziile
   
   Reclamantul solicită Tribunalului:
   
            —
         
         
            reținerea faptului că prin prezenta acțiune este atacat actul Comisiei pentru petiții și, după aprecierea admisibilității acțiunii, constatarea încălcării drepturilor, garantându-se astfel interesele reclamantului în fața Tribunalului.
         
      
            —
         
         
            obligarea, dacă este cazul, la plata cheltuielilor de judecată.
         
      
      Motivele și principalele argumente
   
   În susținerea acțiunii, reclamantul susține următoarele:
   Acțiunea este formulată pentru motivul că Comisia pentru petiții din cadrul Parlamentului European nu a adresat reclamantului un act distinct de o recomandare sau de un aviz, dreptul reclamantului nefiind astfel protejat, cu încălcarea Tratatului, conform articolului 232 alineatul (3) TCE și articolului 265 alineatul (3) TFUE.
   Deciziile adoptate de administrația publică a Comunidad de Madrid și de instanțe îi cauzează reclamantului un prejudiciu în ceea ce privește drepturile și interesele sale economice, cu încălcarea dreptului de a percepe o prestație în completarea pensiei publice recunoscute de Comunidad de Madrid.
   Decizia administrativă a Comunidad de Madrid și hotărârile pronunțate de instanțe creează o diferență de tratament, precum și o discriminare în ceea ce privește prestația primită de pensionari (ieșiți la pensie în mod voluntar sau forțat).
   Uniunea Europeană are competență în materie de pensii, drept pentru care Tribunalului îi revine sarcina de a garanta dreptul reclamantului o dată ce administrația publică și instanțele naționale i-au respins dreptul conferit de jurisprudența constantă a instanțelor Uniunii, precum și de directivele privind egalitatea de remunerare, în lipsa unei diferențe obiective de fapt și de drept în ceea ce privește perceperea prestației de către cele două categorii de pensionari menționate.